
   ประกาศเทศบาลตำบลบ้านนา 
เรื่อง   สอบราคาจ้างโครงการก่อสร้างอาคารโรงจอดรถและเครื่องจักรกลของเทศบาลตำบลบ้านนา (ครั้งที่ ๒)
 จำนวน  ๑  โครงการ   อำเภอศรีนครินทร์  จังหวัดพัทลุง                                                         

((((((((((((((
  

ด้วย เทศบาลตำบลบ้านนา มีความประสงค์จะสอบราคาจ้าง   โครงการก่อสร้างอาคารโรงจอดรถและเครื่องจักรกลของเทศบาลตำบลบ้านนา ก่อสร้างอาคาร คสล. ๑ ชั้น โครงสร้างหลังคาเหล็กรูปพรรณ  ขนาดกว้าง ๘.๐๐ เมตร ยาว ๒๔.๐๐ เมตร   จำนวน ๑ หลัง  ตามแบบรูปรายการละเอียดของเทศบาลตำบลบ้านนา 
 


ราคากลางของงานก่อสร้างในการสอบราคาจ้างครั้งนี้     รวมเป็นเงินทั้งสิ้น  ๑,๒๗๘,๐๐๐.- บาท  (-หนึ่งล้านสองแสนเจ็ดหมื่นแปดพันบาทถ้วน-) 

 

ผู้มีสิทธิเสนอราคาจะต้องมีคุณสมบัติ ดังต่อไปนี้
 
๑. เป็นนิติบุคคล ผู้มีอาชีพรับจ้างที่สอบราคาจ้างดังกล่าว ซึ่งมีผลงานก่อสร้างประเดียวกัน  ไม่น้อยกว่า  ๖๓๙,๐๐๐.-บาท

๒.ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว  

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบลบ้านนา ณ วัน ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาจ้างครั้งนี้

 
๕. ผู้มีสิทธิเสนอราคาที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
 
๖. ผู้มีสิทธิเสนอราคาต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
           ๗. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงิน แต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้ 
 

กำหนดดูสถานที่ก่อสร้าง ในวันที่  ๗  พฤษภาคม  ๒๕๕๖  ระหว่างเวลา ๑๐.๐๐ น.- ๑๑.๐๐ น. โดยพร้อมกัน ณ สำนักงานเทศบาลตำบลบ้านนา และกำหนดรับฟังคำชี้แจงรายละเอียดเพิ่มเติม ในวันเดียวกัน เวลา ๑๒.๐๐ น. เป็นต้นไป  ผู้ไม่มาดูสถานที่ก่อสร้าง และรับฟังคำชี้แจงรายละเอียดเพิ่มเติม ถือว่าเข้าใจสภาพพื้นที่ดีแล้ว ไม่มีข้อโต้แย้งใด ๆ ทั้งสิ้น                                                       

 

กำหนดยื่นซองสอบราคาในวันที่  ๓๐  เมษายน พ.ศ. ๒๕๕๖  ถึงวันที่  ๑๕  พฤษภาคม  ๒๕๕๖  ในวันเวลาราชการ ณ  งานพัสดุ  กองคลัง  เทศบาลตำบลบ้านนา และในวันที่  ๑๖ พฤษภาคม  ๒๕๕๖  ตั้งแต่เวลา ๐๙.๐๐ น. - ๑๖.๐๐ น.  ณ ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์)  
 

กำหนดเปิดซองในวันที่ ๑๗ พฤษภาคม  ๒๕๕๖  ณ ศูนย์รวมข้อมูลข่าวสารการซื้อหรือการจ้าง (ที่ว่าการอำเภอศรีนครินทร์)   ตั้งแต่เวลา ๑๐.๓๐ น. เป็นต้นไป
  

ผู้สนใจติดต่อขอรับเอกสาร/ซื้อเอกสารสอบราคา  ในราคาชุดละ  ๑,๐๐๐.- บาท  ได้ที่กองคลัง  สำนักงานเทศบาลตำบลบ้านนา อำเภอศรีนครินทร์ จังหวัดพัทลุง ระหว่างวันที่  ๓๐ เมษายน  ๒๕๕๖   ถึงวันที่ ๑๖  พฤษภาคม ๒๕๕๖ ดูรายละเอียดได้ที่ website www.bannaptlcity.go.th ,www.gprocurement.go.th หรือสอบถามทางโทรศัพท์หมายเลข ๐-๗๔๖๐-๖๐๕๑  ในวันและเวลาราชการ
ประกาศ  ณ  วันที่  ๓๐  เดือน เมษายน  พ.ศ. ๒๕๕๖
(ลงชื่อ)……คำน้อย  หนูแสง
             (นายคำน้อย   หนูแสง)

                            นายกเทศมนตรีตำบลบ้านนา

